***Revidert grunnlagsdokument ambulant-akutt team PHBU i Helse Møre og Romsdal***

**Målgruppe for AAT**

* Pasientgruppe med alvorlige lidelser (som f.eks. spiseforstyrrelse, psykose)
* Pasienter som trenger forskjellig omsorgsnivå i forløpet, dvs «vandrer» mellom sengepost, poliklinikk og ambulant tilbud
* Akutt/ambulante tjenester til ungdom på barnevernsinstitusjon

**Felles oppdrag til alle poliklinikker:**

* akutt beredskap på dagtid må sikres
* mulighet for ambulant virksomhet må være tilstede (ambulant virksomhet også i pasientforløp som ikke er akutt)
* sikre god opplæring og erfaring for leger og psykologer i utdanning i håndtering av akutte problemstillinger
* pasientflyt for barn og ungdom som blir innlagt / utskrevet fra akutt sengepost (UPS) skal være lik, uavhengig av pasientens bosted

Disse målsettingene må være oppfylt, konkret organisering kan gjøres med lokale tilpasninger.

**Spesielle avklaringer ifht revidering grunnlagsdokument:**

*1. alvorlighetsgrad / Hvem kan ta kontakt?*

Prioriteringsveileder gjelder som retningsgivende dokument.

Dette betyr at pasienten må være vurdert av helsepersonell ifht alvorlighet og medisinsk relevans av den akutte problemstillingen. Legevakt, fastlege er instanser som utfører den type vurderinger, helsesøster med erfaring, psykisk helseteam e.l. kan også være relevante vurderingsinstanser. Avgjørende er at pasientens helsetilstand er vurdert til å kreve akutte tiltak fra psykiatrisk spesialisthelsetjeneste.

*2. Akuttvurdering for pasienter som allerede har en behandler, dvs startet pasientforløp*

Behandlere på poliklinikken har ansvar for sine pasienter, også når pasienter viser forverret symptombildet og trenger akutte tiltak. Fast behandler kan be om bistand fra AAT, men skal i utgangspunktet selv utføre de tiltakene.

*3. Rullering av leger/psykologer inn i teamet*

Alle poliklinikker må sikre at spesielt leger og psykologer få god erfaring med håndteringen av akutte problemstillinger. Organiseringen av dette ligger under ansvaret til lokal seksjonsleder.

*4. Behov fra UPS*

AAT skal sikre stabiliseringstiltak i poliklinisk oppfølging og eventuelt i heimen gjennom ambulante tiltak, når pasienter skrives ut fra akutt sengepost.